User:Sumiaz/Ullanta/Workbook

=Act I=

Scene III
ULLANTA Ullantay qharim karqanki Ama imata manchaychu Ama chaylla anchayaychu Qammi Quyllur kanchawanki Piki Chaki maypim kanki

PIKI CHAKI Puñurquchkani nanaqtan Tapyapaqmi musqukuni

ULLANTA Imata?

PIKI CHAKI Huk atuqa watasqata

ULLANTA Qampunim chayqa karqanki

PIKI CHAKI Chaycha chuñuyan sinqaypas Chaycha wiñankay rinkripas

ULLANTA Haku, Quyllurman pusaway

PIKI CHAKI P'unchawraqmi OLLANTA Ollanta! Thou art a man! Thou hast valor. Thou hast no fear. Coyllur, it is thee I must protect. Piqui Chaqui, where are thou?

PIQUI CHAQUI I have slept like a stone, And have dreamt bad dreams.

OLLANTA What?

PIQUI CHAQUI Of a fox tied up.

OLLANTA Certainly thou art the fox.

PIQUI CHAQUI Therefore my nose scents better, Therefore my ears grow longer.

OLLANTA Let us go. Take me to the Coyllur.

PIQUI CHAQUI It is still daylight. OLLANTA Ollantay ccarim carqui Ama ymata manchaychu Ama chailla anchayaichu. Ccanmi Ccoyllur ccanchahuanqui Piqui Chaqui maypincanqui?

PIQUI CHAQUI Puñurccusani nanacctan Tapiapacmi mosccocuni.

OLLANTA Ymata?

PIQUI CHAQUI Huc atocca huatasccata.

OLLANTA Ccanpunim chaycca carcanqui.

PIQUI CHAQUI Chaycha chuñuyan senccaypas Chaycha huiñancay rincripas.

OLLANTA Hacu, Ccoyllurman pusahuay.

PIQUI CHAQUI Ppunchayracmi.

Exeunt.

Scene IV
''Interior of the Akllawasi.

Enter ANAWARKHI, who encounters her daughter KUSI QUYLLUR weeping.''

Quechua

ANAWARKHI Hayk'apmantan chika llaki Kusi Quyllur, intip rirpun? Hayk'apmantan chinkaripun Kusiwan samiwan waki? Hukku sikikuna paraspa Sunqullaytan sipin qaña Wañuy llayman huk kamaña Chika phutita qhawaspa Ullantaytan munarqanki Ñataqmi paywan yanasqa Warmiña kanki watasqa? Qamtaqmi aklla kurqanki Qusaykipaq chay Awki? Samarikuy asllallata.

KUSI QUYLLUR Ay quyallay! Ay mamallay! Imaynam mana waqasaq Imaynam mana sullasaq Ichay Awki munasqallay Ichay qaqa wayllusccallay Kay chika tuta p'unchawpi Kay chika warma kasqaypi Y qunqawan y haqiwan Y uyayta pay pakiwan Mana waturikuwaspa Ay mamallay! Ay quyallay! Ay wayllukusqay qusallay! Qamta riksikunay paqcha Killapi chay yana p'acha, Intipas paqarikuspa Quspapurqan chiri uspha Phuyupas takru ninawan Llakita paylla willawan Aquchinchay lluqsimuspa Chupata aysarikuspa Tukuyñinku tapya karqan Phuya yawarta paraqan Ay Quyallay! Ay Mamallay! Ay wayllukusqay qusallay! English

Quechua (1871)

COYA Haicacmantan chica llaqui Cusi Ccoyllur, yntic rirpun? Haycacmantan chincaripun Cusihuan samihuan huaqui? Huccu siquicuna paraspa Sonccollaytan sipin ccaña Huañuy llayman huc camaña Chica pputita ccahuaspa Ollantaytan munarccanqui Ña taccmi payhuan yanasca Huarmiña canqui huatascca? Ccantacmi aclla curccanqui Ccosayquipac chay Auqui? Samaricuy asllallata.

CUSI COYLLUR Ay ñusatallay (ccoyallay)! Ay mamallay! Ymaynam mana huaccasac Ymaynam mana sullasac Ychay Auqui munasccallay Ychay ccacca huayllusccallay Cai chica tuta ppunchaupi Cai chica huarma casccaypi Y cconccahuan y haqquehuan Y uyayta pay ppaquihuan Mana huaturicuhuaspa Ay mamallay! Ay ccoyallay*! Ay huayllucuscay ccosallay! Canta ricsicunay paccha Quillapi chay yana ppacha, Ynti pas pacaricuspa Ccospapurccan chiri uspha Phuyupas tacru ninahuan Llaquita pailla huillahuan Accochinchay llocsimuspa Chupata aysaricuspa Tucuyñincu tapya carccan Phuya yahuarta paraccan Ay Ccoyallay! Ay Mamallay! Ay huayllucusccay cosallay!

Scene V
Enter PACHAKUTIQ, with his retinue.

ANAWARKHI Picharikuy uyaykita Chakichikuy ñawiykita. Inka yayaykim lluqismun Kayñiqmanmi kutirimun.

PACHAKUTIQ Kusi Quyllur sunqu ruru Llipi churikunaq t'ikan Kay qasquypa panti llikan Kay kunkaypaq kay waysuru Kay qasquyman wanuy urpi Kay riqraypi samarikuy Kay ñawiypi pasqarikuy Quri llika kanti ukupi Tukuy llumpaq sami qampin Ñawiypa lirpunmi kanki Ñawiykipim wanki wanki Tukuy Intip wachin champin Llipitan llikan ñawiyki Qichip naykita kichaspa Simikitari pakaspa Pupantaqmi samayñiyki Qamllan kanki yayaykipaq Tukuy samin kawsaywanpas Ñuqata rikuspa qampas Kawsay wiñay kusinaypaq.

KUSI QUYLLUR Muchanin waranqa kuti Llampu Yuyay chakikita Llantuway waranqa mit'a Chinkarichun tukuy phuti.

PACHAKUTIQ Qam chakipi, qam ullpuspa Manchaspan kayta rimani! Qariway qamta luluspa. Waqankichu?

KUSI QUYLLUR Quyllurpas waqan sullantan Intin lluqsinimuptinqa Sullani unun purinqa Maqchirinqa chay sullatan.

PACHAKUTIQ Hamuy munakusqay, halla, Tiyanikuy kay arpaypi.

RUNAKUNA Warmaykikunan hamusqa Qamta kusichikunanpaq.

PACHAKUTIQ Yaykuy kamuchuku ñiy. ANAWARKHI

COYA ANAHUARQUI Picharicuy uyayquita Chaquichicuy ñahuiquita. Ynca yayayquim llocismun Caiñecmanmi cutirimun.

YNCA PACHACUTEC Cusi Coyllur soncco ruru Llipi churicunac ttican Cay ccascoypa panti llican Cay cuncaipac cay huaisuru Cay ccascoyman huanuey urpi Cay ricraypi samaricuy Cay ñahuiypi pascaricuy Cori llica canti ucupi Tucuy llumpac sami ccanpin Ñahuiypa lirpunmi canqui Ñahuiyquipin huanqui huanqui Tucuy Ynticc huachin champin Llipitan llican ñahuiyqui Quechip nayquita quichaspa Simiquitari pacaspa Pupantacmi samayñiyqui Ccanllan canqui yayayquipac Tucuy samin causayhuanpas Ñoccata ricuspa campas Causay huiñay cusinaypac.

CUSI COYLLUR Muchanin huarancca cuti Llampu Yoyay chaquiquita Llantuhuay huarancca mitta Chincarichun tucuy phuti.

YNCA PACHACUTEC Ccan chaquipi, ccan ullpuspa Manchaspan cayta rimani! Ccarihuay ccanta luluspa. Huaccanquichu?

CUSI COYLLUR Ccoyllurpas huaccan sullantan Yntin llocsinimuctincca Sullani unun purincca Maccchirincca chay sullatan.

YNCA PACHACUTEC Hamuy munacusccay, halla, Tianicuy cay arpaypi.

RUNAKUNA Huarmayquicunan hamusca Ccanta cusichicunanpacc.

YNTI PACHACUTEC Yaykuy camuchucu ñiy.

Scene VI
Enter eight BOYS'', dancing and playing small drums and tambourines. Music within.''

WAYNAKUNA Ama p'isqu mikhuychu Tuyallay, tuyallay. Ñustallaypa chakranta Tuyallay, tuyallay. Mana hina tukuychu Tuyallay, tuyallay. Hillukunan saranta Tuyallay, tuyallay. Panaqaymi rurunri Tuyallay, tuyallay. Ancha quni munispa Tuyallay, tuyallay. Ñukñuraqmi raphinpas Tuyallay, tuyallay. Llulluraqmi raphinpas Tuyallay, tuyallay. Waranqanan hilluta Tuyallay, tuyallay. Pupasqaykin qamtapas Tuyallay, tuyallay. Kuchusaqmi silluta Tuyallay, tuyallay. Hap'isqaykim qamtapas Tuyallay, tuyallay. P'isquqata watukuy Tuyallay, tuyallay. Sipisqata qawariy Tuyallay, tuyallay. Sunqullanta tapukuy Tuyallay, tuyallay. Phuruntataq maskhariy Tuyallay, tuyallay. Hinasqatan rikunki Tuyallay, tuyallay. Huk ruruta chapchaptin Tuyallay, tuyallay. Hinataqmi rikunki Tuyallay, tuyallay. Hukllallapas chinkaptin Tuyallay, tuyallay.

PACHAKUTIQ Kusikusqay Kusi Quyllur Warmay kikunap chawpinpi Kay mamaykipa wasinpi. Exit.

ANAWARKHI As ñukñuta takipuychik Amawta parawip kuna Tapyatan takin kay kuna Qamkunari chay ripuychik CHORUS

Ama piscu miccuychu Tuyallay, tuyallay. Ñustallaipa chacranta Tuyallay, tuyallay. Mana hina tucuichu Tuyallay, tuyallay. Hillucunan saranta Tuyallay, tuyallay. Panaccaymi rurunri Tuyallay, tuyallay. Ancha cconi munispa Tuyallay, tuyallay. Ñucñuracmi raphinpas Tuyallay, tuyallay. Llulluracmi raphinpas Tuyallay, tuyallay. Huaranccanan hilluta Tuyallay, tuyallay. Pupasccayquin ccantapas Tuyallay, tuyallay. Cuchusaccmi silluta Tuyallay, tuyallay. Happiscayquin ccantapas Tuyallay, tuyallay. Piscucata huatucuy Tuyallay, tuyallay. Sipisccata ccahuariy Tuyallay, tuyallay. Sonccollanta tapucuy Tuyallay, tuyallay. Phuruntatac mascariy Tuyallay, tuyallay. Hinasccatan ricunqui Tuyallay, tuyallay. Huc ruruta chapchactin Tuyallay, tuyallay. Hinatacmi ricunqui Tuyallay, tuyallay. Hucllallapas chincacctin Tuyallay, tuyallay.

YNCA PACHACUTEC Cusicuscay Cusi Ccoyllur Huarmay quicunac chaupinpi Cay mamayquipa huasimpi. Exit.

CCOYA ANAHUARQUI As ñucñuta taquipuychis Amauta parahuicc cuna Tapyatan taquin cay cuna Ccancunari chay ripuychis

Exeunt BOYS, enter GIRLS.

SIPASKUNA Iskay munarakuq urpi Llakin, phutin, anchin, waqan Aquy rakis awqa ttakan Huk chaki mullpa kurkupi Hukñin kaqsi chinkachisqa Wayllukusqan Pitullanta Huk suqyapi sapalanta Qampanmanasqa llakisqa Waqaq urpitaqmi llakin Pitullanta qawarispa Wañusqataña tarispa Kay simipi paypaq takin Maymi Urpi chay ñawiyki Chay qasquyki munay munay Chay sunquyki ñukñukunay Chay achan qanay simiyki? Chikachikuq kaq urpiri Qaqa qaqapi musphaspa Wiqinwan qaparqaq chaspa Kikaman ñataq puririn Hininantta tapukuspa Yanallay mapitaq kanki Ñispan mitkan rankhi rankhi Ñispan wañun ullpuykuspa

KUSI QUYLLUR Chikantan ñin chay yarawi! Chikallataña takiway Sapaytaña haq'iwaychik Lluqllarichuña kay ñawi. CHORUS

CORO Yscay munaracuc urpi Llaquin, phutin, anchin, huaccan Accoy raquis aucca ttacan Huc chaqui mullpa curcupi Hucñin cacsi chincachisca Huayllucuscan Pitullanta Huc socyapi sapalanta Ccampanmanascca llaquiscca Huacacc urpitacmi llaquin Pitullanta ccahuarispa Huañuscataña tarispa Cay simipi paypac taquin Maymi Urpi chay ñahuiqui Chay ccasccoyqui munay munay Chay sonccoyqui ñucñucunay Chay achan ccanay simiqui? Chicachicuc cac urpiri Ccacca ccaccapi musphaspa Huequenhuan ccaparcac chaspa Quiccaman ñatac puririn Hininantta tapucuspa Yanallay mapitac canqui Ñispan mitcan ranqui ranqui Ñispan huañun ullpuycuspa

CUSI COYLLUR Chicantan ñin chay yarahui! Chicallataña taquihuay Sapaytaña haqquehuaychis Llocllarichuña cay ñahui.

Exeunt.

Scene VII
Interior of the Inka's palace.

Enter PACHAKUTIQ, ULLANTA, and RUMI ÑAWI''. They sit.''

Quechua

PACHAKUTIQ Kunan p'unchawm Awkikuna Ancha chariyuq rimananchik Ñan chiraw chayamuwanchik Lluqsichkanñam llapa runa Qullasuyun maskhamuna Ñan Chayanta kamarikun Ñuqanchikwan lluqsinanpaq Kallpankuta tupunanpaq Llapa llankhus takurikun Wachinkuta thuparikun

ULLANTA Imataq, Inka, takyanaqa Chay llaqlla runakunaqa Qusquwanmi urqu kayqa Paykunapaqqa sayanqa Ñan pusaq chunka waranqa Walla wisa suyusqanña Wankaniypa t'uqyananta Pututuypa waqyananta Ñan maqana t'upasqaña Champipas kamarisqanña

PACHAKUTIQ Tukuytaraq waqyay kunay Willankichikraq paqtapas Kumuykunman wakillanpas Yawarninkum ancha khuyay

RUMI ÑAWI Ancha phiñas huñukunku Yunkakunata waqyasapa Ñankunatari pakaspa Qaramantas unku qunku Hinam manchayninta pakan Chay pisi sunqu Chayanta Mana chakip chayamanta Ñanta paskasqa munasqan Ñam aquya kamarisqa Llamanchikpas chaqnanapaq Aqupunim t'ikranapaq Ñan rikranchik kamarisqa

PACHAKUTIQ Lluqsiytañachu yuyanki Phiña amaru tinkuriq Chay runakuna takuriq Ñawpaqtaraq qam waqyanki Miski simi payaynata Khuyanin rikuy runata Manan yawar hich'aytachu Pitapas qulluchiytachu

ULLANTA Ñam ñuqapas lluqsisaqña Tukuy iman kamarisqa Sunqullanmi mancharisqa Huk yuyaypim musphasqaña

PACHAKUTIQ Rimariy ñiy kaylla thuylla munaspapas

ULLANTA Sapaykipi uyariway

PACHAKUTIQ Hanansuyu apu waranqa Wasiykipi samarimuy Rimananchikña kaptinqa Qaylla p'unchaw muyurimuy

RUMI ÑAWI Qampa simiykim ñuqapaq Hunt'aña huk chinlliyllapi [Lluqsin.] English

Quechua (1871)

YNCA PACHACUTEC Cunan ppunchaumi Auquicuna Ancha chariocc rimananchis Ñan chirau chayamuanchis Llocisanñan llapa runa Collasuyun mascamuna, Ñan Chayanta camaricun Ñocanchishuan llocsinampac Callpancuta tupunanpacc Llapa llancus tacuricun Huachincuta thuparicun.

OLLANTA Ymatas, Ynca, tacyanaca Chay llaclla runacunaca Cuzcohuanmi orco caicca Paycunapaca sayancca Ñan pusac chunca huaranca Huallahuisa suyuscanña Huancaniypa tocyananta Pututuypa huaccananta Ñan macana tuprasccaña Champipas camarisccanña.

YNCA PACHACUTEC Tucuytarac huacyay cunay Huillanquichisrac pactapas Cumuycunman huaquillanpas Yahuarñincun ancha cuyay.

RUMI NAHUI Ancha phiñas huñucuncu Yuncacunata huacyasapa Ñancunatari pacaspa Ccaramantas uncu cuncu Hinan manchayñinta pacan Chay pisi soncco Chayanta Mana chaquic chayamanta Ñanta pascascca munascan Ñan accoya camariscca Llamanchispas chacnanapac. Acco punin ticranapac Ñan ricranchis camarisca.

YNCA PACHACUTEC Llocsiytañachu yuyanqui Phiña amaru tincuric Chay runacuna tacuric? Ñaupactarac ccan huacyanqui. Misqui simi payaynata Ccuyanin ricuy runata Manan yahuar hichaytachu. Pitapas ccollochiytachu.

OLLANTA Ñan ñoccapas llocsisacña Tucuy iman camariscca Soncco llami manchariscca Huc yuyaypin musphasccaña

YNCA PACHACUTEC Rimariy ñiy cay llatuya munaspapas.

OLLANTA Sapayquipi uyarihuay.

YNCA PACHACUTEC Hanansuyu apu huarancca Huasiquipi samarimuy Rima nanchisana cacctinca Ccaya ppunchau muyurimuy.

RUMI ÑAWI Ccampa simiquin ñocapac Hunttaña huc chinlliyllapi. [Exit.]

Scene VIII
Quechua

ULLANTA Ñam yachanki Qhapaq Inka Wamramantam yanasqayki Qamtam wiñay qhawasqayki Kay runasqayki wamink'a Qamta qatispan kallpaypas Waranqaman kutipurqan Hampiypas umi sururqan Qam raykutaqmi kanipas Purun sukhapas karqani Tukuy qhawaq tukuy taqtaq Manchachininmi llap'i llaqtaq Anta champin sirk'arqani Maypim manapas lluqllaqchu Awqaykikunap yawarnin Pipaqmi mana chawarnin Ullantaypa sutin kaqchu Ñuqam qampa chakiykiman Hanansuyu lliphintinta Churasqani yunkantinta Yanaykipaq wasiykiman Chankakunata kanaspa Raphrankutam kuchurqani Ñuqataq kururarqani Wank'awillkata taqtaspa Maypim mana sayarirqan Ullantay ñawpaq ñawpaqta Ñuqarayku tukuy llaqta Chakiykiman hamurirqan Ñaraq llamphuta llullaspa Ñaraq phina qaparispa Ña yawarniyta hichaspa Ñaraq wañuyta tarispa Qammi yaya quwarqanki Quri champita qamtaqmi Quri chukuta imapaqmi Awkimanta hurqurqanki Qampam kay quri maqana Qampaqtaq ima kasqaypas Kallpaypas chaninmi chaypas Tukuytam chaypi maskhana Ñam aputa hurquwanki Antisuyu wamink'ata Pichqa chunka waranqata Ruraykita yupawanki Hinantin anti qatiwan Qamta yana kusqallaypi Ñuqatawanmi churayki Ullpuykuspa chakiykiman Asllatawan huqariway Yanaykin kani qhawariy Kayki qisaykita uyariy Quyllurniykita quriway Chay k'anchaywan purispa Qam apuyta yupaychaspa Wiñaytaq qamta qhawaspa Wañunaypaq takirispa

PACHAKUTIQ Ullantay qam runam kanki Hinallapitaq qhipariy Pim kasqaykita qhawariy Ancha wichaytan qhawanqui

ULLANTA Hukkamallaña sipiway

PACHAKUTIQ Ñuqam chaytaqqa rikunay Manan qampa akllanaykichu Ñiway yuyayniykipichu Karqanki utqay ripullay [Lluqsin.] English

Quechua (1871)

OLLANTA Ñan yachanqui Ccapac Ynca Huarmanantan yanasccayqui Ccantan huiñay ccahuancayqui Cay runasccayqui huamincca Ccanta ccatispan callpaypas Huaranccaman cutipurccan Hampiypas umi sururccan Ccan raycutaccmi canipas. Purun succapas carccani Tucuy ccahuac tucuy tactac Manchaciñinmi llapi llactac Anta champin circarcani Maypin manapas llocllacchu Auccayquicunac yahuarnin? Pi pacmi mana chahuarñin Ollantaypa sutin cacchu? Ñocan campa chaquiquiman Hanan-suyu llipintinta Churasccani Yuncantinta Yanayquipac huasiquiman Chanca cunata canaspa Raprancutan cuchurccani Ñocatac cururarccani Huanca Uillcata tactaspa. Maypin mana sayarircan Ollantay ñaupac ñaupacta? Ñocaraycu tucuy llacta Chaquiquiman hamurircan: Ñarac llamputa llullaspa Ñarac phina ccaparispa Ña yahuarniyta hichaspa Ñarac huañuyta tarispa Canmi yaya, ccohuarcanqui Ccori champita cantaccmi Ccori chuccuta ymapacmi Auquimanta horccohuarcanqui? Ccampan cay ccori macana Ccampactacmi yma ccasccaipas Callpaypas chanincachun chaypas Tucuytan chaypi mascana Ñan Aputa horccohuanqui Anti-suyu huaminccata Pisca chunca huaranccata Rurayquita yupahuanqui Hinantin Anti ccatihuan Ccanta yana ccuscallaypi Ñoccatahuanmi churayqui Ullpuycuspa chaquiquiman Asllatahuan hoccarihuay Yanayquin cani ccahuariy Cayqui quesayquita uyariy! Ccoyllurniquita ccorihuay Chay ccanchayhuan purispa Ccan Apuyta yupaychaspa Huiñaytacc ccanta ccahuaspa Huañunaypacc taquirispa.

YNCA PACHACUTEC Ollantay ccan runan canqui Hinallapitacc quepariy Pin casccayquita ccahuariy Ancha huichaytan ccahuanqui

OLLANTA Huc camallaña sipihuay.

YNCA PACHACUTEC Ñoccan chaitacca ricunay Manan ccampa acllanayquichu Ñihuay Yuyayñiquipichu Carccanqui? utccay ripullay. [Exit.]

Scene IX
Quechua

ULLANTA Ah Ullantay! Ah Ullantay! Chaninatachu hurqusunki Llipi llaqtap kañiykiman Chay chiqa yanasqaykiman Ah! Kusi Quyllur warmillay Chunanmi chincharichiyki Ñam ñuqa pisipachiyki Ay Ñust'a! Ay Urpillay! Ay Qusqu! Ay sumaq llaqta! Kunanmanta q'ayamanqa Awqam kasaq, kasaq awqa Chay qhasquykita qarakta Lliquirccospa sonccoyquita Kunturkunaman qhunaypaq Chay awqa! Chay Inkaykita! Huñu huñu waranqata Antikunata llullaspa Suyuykunata tuqllaspa Pusamusaq pullqanqata Saksaywamanpim rikunki Rimayta phuyuta hina Yawarpim chaypi puñunki Chakiypim kanqa Inkayki Chaypacham paypas rikunqa Pisinchus ñuqapaq Yunka Puchunqachus chay kunkayki Manapunim quykimanchu Ñiwanraq chay ususinta Paskarinraq chay siminta Manam qampaqa kanmanchu Ñispa utikuy pinasqa Qunqur sayaspa mañaptiy Inkam paypas ñuqa kaptiy Tukuymi chayqa yachasqa Kunanqa kayllaña kachun English

Quechua (1871)

OLLANTA Ah Ollantay! Ollantay! Chainatachu hurccusunqui Llipi llactac cañiquiman Chai chica yanasccayquiman Ah! Cusi Ccoyllur huarmillay Chunanmi chincharichiqui Ñan ñoca pisipachiqui Ay Ñusta! Ay Urpillay! Ay Cuzco! Ay sumac llacta! Cunanmanta ccaymanca Auccan casac, casac aucca Chay ccasccoyquita ccaracta Lliquirccospa sonccoyquita Cunturcunaman cconaypac Chay aucca! Chay Yncayquita! Huñu huñu huarancccata Anticunata llullaspa Suyuycunata tocllaspa Pusamusac pullccancata Sacsahuamanpin ricunqui Rimayta phuyuta hina Yahuarpin chaypi puñunqui Chaquiypin cancca Yncayqui Chaypachan paypas ricuncca Pisinchus ñocapac Yunca Puchunccachus chay cuncayqui Manapunin ccoyquimanchu Ñihuanracc chay ususinta? Pascarinracc chay siminta Manan ccampacca canmanchu Ñispa uticuy phinascca Cconcor sayaspa mañactiy? Yncan paypas ñoca cacctiy Tucuimi chaicca yachasca Cunancca cayllaña cachun.

Scene X
Enter PIKI CHAKI''

Quechua

ULLANTA Piki Chaki puriy riy Kusi Quyllur ñiyta ñiy Kunan tuta suyawachun

PIKI CHAKI Ñaqha rini, chisi rini Kusi Quyllurpa wasinta Tarini tukuyta chayta Tukuytañam tapurini Manam allqullapas kanchu Tukuy punkun waskarqusqa Manañam pipas tiyanchu

ULLANTA Wamrankunari?

PIKI CHAKI Hukuchapas ayqipusqan Manam mikhuyta tarispa Tuku llañan sayarispa Huk wak'ayta takikusqan

ULLANTA Yayanchari pusakapun Hatun wasinman pakarquq

PIKI CHAKI Ichapas payta warkurquq Mamantinmi pay chinkapun

ULLANTA Mamachu pi ñuqamanta Tapurikun qaynamanta

PIKI CHAKI Waranqa runallan qamta Maskhasunki chawpichantin

ULLANTA Tukuy suyu hatarichun Tukuytan llaqtanqa makiy Kay maqanan makiy chakiy Tukuytan champiyqa ichun

PIKI CHAKI Ñuqapas chay runataqa Hayt'aymanmi qarataqa

ULLANTA Pi runata?

PIKI CHAKI Chay Urqu Waranqata ñini Payllan qammanta tapukun

ULLANTA Inkas icha maskhachiwan Ñispan phiñakusqarqani.

PIKI CHAKI Urqu Waranqa, manam Inkachu Runallan chayni millakuy

ULLANTA Chinkarinñam Qusqumanta Kay qunqurmi watupakun Chay tuku chaytan willakun Ñaqha ripusun kaymanta

PIKI CHAKI Quyllurtari saqisunchu

ULLANTA Imanasaqtaq chinkaptin! Ay Quyllur! Ay Urpillay!

PIKI CHAKI Chay harawita uyariy Picha takikun. [Music is heard within.]

HARAWI Urpi uywaytam chinkachikuni Huk chimiyllapi Paqta rikuwaq maskhariy puni Chay kitillapi Millay munaymi sumaq uyanpi Quyllur sutinmi Paqta pantawaq hukpa qayllanmi Rikuy sutinmi Killawan kuska mat'inmi Nanaq kapchiypi Kuskan illanku hukpa sutinpi Ancha kusipi Ususi chukchanrichillu kayñinpi Misatam awan Yanaquelluhuan llumpacrinripi Ricuytan racran Qhichip ñakuna munay uyampi Kuychin paqarin Iskaymi Inti kikin ñawinpi Chaymi sayarin Qichuprallanri ñac chasqa Tukuy sipiqmi Chaypin munaypas llipipaq kapchin Sunqu sikiqmi Achanqaraypas sisan uyampi Rit'iwan kusqa Milluriykunakta sani utqapi Hinam rikusqa Sumaq siminpi qamtaqmi pasqan Rit'i piñita Asispam qhapan miski samasqan Tukuy kitinta Llampi kunkanri qispi wayusqa Paraqay rit'in Utku munaymi qasqunwan kusqa Wat'an puririn Qiqi makinri llullu kaymanpi Kullarinpunim Ruk'anankuna t'aqa kuyñinpi Chullunkuy kutin

ULLANTA Ay Kusi Quyllur Riqsirqanchus kay takiqa Sumayniykita Ripullachun kay llakiqa Maytapas kita Ñuqam qamta chinkachiyki Muspallasaqña Ñuqam qamta sipichiyki Wañullasaqña

PIKI CHAKI Sipin punicha Quyllurta Manam tutapas k'anchanchu

ULLANTA Ichaqa riqsinqan Inka Ullantaypa chusasqanta Tukuytam tarinqa awqanta Tukuytaqmi saqirinqa

PIKI CHAKI Hinantinmi munasunki Ancha qukuq kaptiykicha Tukuypaqmi rakikunki Ñuqallapaqtaqmi micha

ULLANTA Imapaqmi qam mananki

PIKI CHAKI Imapaq chaypaq kaypaq Sipasman p'acha qunuypaq Huk qullqiyta rikunapaq Chaywan manchanampaq

ULLANTA Phiña phiña puniyani Chaywan tukuy manchakusunki

PIKI CHAKI Llachay mana chaypaqchu Anchatam ñuqa asini Anchatataqmi kasini Qqueusuy manan ñoccapacchu Yma pututus huaccamun Carumantun caman hamun.

OLLABTA Ñoccatachu mascahuancu Hacu ñaupariy.

PIQUI CHAQUI Ayquecpacca ñocan cani. [Lluqsinku.] English

Quechua (1871)

OLLANTA Piqui Chaqui puriy riy Cusi Coyllur ñiyta niy Cunan tuta suyahuachun.

PIQUI CHAQUI Ñacca rini, chisi rini Cusi Coyllurpa huasinta Tarini tucuyta chuita Tucuytañan tapurini Manan allcollapas canchu Tucuy puncun huascarcosca Manañan pipas tianchu.

OLLANTA Huarmancunari?

PIQUI CHAQUI Hucuchapas ayquepuscan Manan micuyta tarispa Tucu llañan sayarispa Huc huacayta taquicuscan

OLLANTA Yayanchari pusacapun Hatun huasinman pacarcoc.

PIQUI CHAQUI Ychapas payta huarcorcoc Mamantinmi pay chincapun.

OLLANTA Mamachu pi ñocamanta Tapuricun ccaynamanta.

PIQUI CHAQUI Huarancca runallan ccanta Mascasunqui chaupichantin.

OLLANTA Tucuy suyu hatarichun Tucuytan ttactanca maquiy Cay maccanan maquiy chaquiy Tucuytan champiycca ychun.

PIQUI CHAQUI Ñocapas chay runataca Haytaymanmi ccarataca

OLLANTA Pi runata?

PIQUI CHAQUI Chay Urco-huaranccata ñini Payllan canmanta tapucun.

OLLANTA Yncas icha mascachihuan Ñispan phiñacuscarcani.

PIQUI CHAQUI Urco-huarancca, manan Yncachu Runallan chayni millacuy.

OLLANTA Chincarinñan Cuzcomanta Cay conccoymi huatupacun Chay tucu chaytan huillacun Ñac ripusun caymanta.

PIQUI CHAQUI Ccoyllurtari saquesunchu.

OLLANTA Ymanasactac chincaptin! Ay Ccoyllur! Ay Urpillay!

PIQUI CHAQUI Chay yarahuita uyariy Picha taquicun. [Music is heard within.]

SONG Urpi uyhuaytan chincachicuni Huc chimilliyllapi! Pacta ricuhuac mascariy puni Chay quitillapi. Millay munaymi sumac uyanpi Ccoyllur sutinmi Pacta pantahuac hucpa ccayllanmi Ricuy sutinmi. Quillahuan cusca mattinmi Nanac capchiypi Cuscan illancu hucpa sutimpi Ancha cusipi Ususi chucchanrichillu cayñinpi Misatan ahuan Yanaquelluhuan llumpacrinripi Ricuytan racran Quechip ñacuna munay uyampi Cuychin paccarin Yscaymi Yntiquiquin ñahuimpi Chaymi sayarin Quechuprallanri ñac chascca Tucuy sipicmi Chaypin munaypas llipipac capchin Soncco siquicmi. Achancaraypas sisan uyampi Rittihuan cusca Milluriyunacta sani utccapi Hinan ricuscca Sumac simimpi ccantacmi pascan Rith piñita Asispan ccapan misqui samasccan Tucy quitita Llampi cuncanri quespi huayuscca Paraccay ritin Utcu munaymi ccasconhuan cusca Huattan puririn Qqueque maquinri llullu caymanpi Cullarimpunin Rucanancuna ttacca cuyñinpi Chulluncuy cutin.

OLLANTA Ay Cusi Coyllur! Riscirccanchus cay taquicca Sumayñiquita! Ripullachun cay llaquicca Maytapas quita Ñocan ccanta chincachiqui Muspallasacña Ñocan ccanta sipichiqui Huañullasacña.

PIQUI CHAQUI Sipin punicha Ccoyllurta Manan tutapas canchanchu.

OLLANTA Ychacca ricsinccan Ynca Ollantaypa chusasccanta Tucuytan tarincca aucanta Tucuytacmi saquerencca.

PIQUI CHAQUI Hinantinmi munasunqui Ancha ccocucc cactiquicha Tucuypacmi raquicunqui Ñocallapactacmi micha.

OLLANTA Ymapacmi can mananqui?

PIQUI CHAQUI Ymapac? chacpac, caipac Sipasman ppacha cconoypac Huc collqueita ricunapac Chayhuan manchanampac

OLLANTA Phiña phiña puniyani Chayhuan tucuy manchacusunqui.

PIQUI CHAQUI Llachay mana chaypacchu Anchatan ñocca asini Anchatatacmi casini Qqueusuy manan ñoccapacchu Yma pututus huaccamun Carumantun caman hamun.

OLLABTA Ñoccatachu mascahuancu Hacu ñaupariy.

PIQUI CHAQUI Ayquecpacca ñocan cani. [Exeunt.]

=Act II=

Scene I
Enter the INKA PACHAKUTIQ, RUMI ÑAWI, and Attendants

Quechua

English

Quechua (1871)

YNCA PACHACUTEC Ollantaytan mascachini Mananpuniu tarincuchu Phiñayñiymi puchu puchu Paypin llocllata tarini Ricunquichu chay runata?

RUMI-ÑAHUI Mancharisccanc Ccapac ccancan Soncconpas chincarisccata Ricuncani chay sallcata Huchan punichari carccan.

YNCA PACHACUTEC Huarancca runata acllaspa Puriy payta mascamuhuay.

RUMI-ÑAHUI Ñacha maytapas puririn Quimsantin ppunchauñas chusan Huasinmantq pichu pusan Chay raycun mana ricurin.

Scene II
''Enter a CAÑARI with a quipu.

Quechua

English

Quechua (1871)

CAÑARI Cay quiputan apamuyqui Urupampamanta cunan Huc chimlliypin ynti munan Hamunayta ñan ricuyqui.

YNCA PACHACUTEC Yman chaycunapi simi?

CAÑARI Chay quipucha huillasunqui.

RUMI-ÑAHUI Caycca llanta: ñan ccahuahuan Cay umanpi huatasccaña Cay rurucunari runam Tucuy payman tinquisccaña.

YNCA PACHACUTEC Ymatan ccan ricurcanqui?

CAÑARI Ollantaytas tucuy Anti Runacuna chasquircancu Hinatan huillacunccancu Ccahuatas llautucun panti Phurutas umallampi.

RUMI-ÑAHUI Chaytan quipu huillasunqui.

YNCA PACHACUTEC Amarac phiña tacyactiy Puriy, puriy, can huaminca Callpayquiri pisicctinca Manarac ashuan chayactiy Pisca chunca huaranca Suyuquita tacurispa Utccay utccat purispa Muchuchinmi chayan.

RUMI-ÑAHUI Paccarillan llocsisacmi Huallahuisa yuparisccan Ayqueccta hayccamuscanmi Ccollamañan puririscan Cayman cutichimunapac Chay auccata sipinapac Causactapas huañuctapas Atisacmi runantapas Ccanri Ynca! samariscay Huancunata camariscay. [Exeunt.]

Scene III
Enter OLLANTA, HUANCO HUAYLLU, and URCO HUARANCCA'', with attendant captains.

Quechua

English

Quechua (1871)

URCO HUARANCCA Ñan huamincca chasquisunqui Antisuyu runacuna: Anchan huaccan huarmicuna Ricunqui cunan ricunqui: Chayantatas purincca Tucuy runa, tucuy Auqui Ancha carun purinayqui Yma ppunchaycha taninca Sapa huata llocsinanchis Chay caru llactacunaman Chay aucca runacunaman Yahuartan llipi hichanchis Ñocanchispata paycunacta Micuyñinta quespicuspan As cucatari apacuspan Purimuna llacta llacta Acco purunmi mascana Chaypin llamapas pisipan Chaquitapas quiscattipan Chaypin ccauchipi mitccana Unupas chaypacmi apana Canumanta upyanapac Ñapecctuscca samanapac Huañuytahuanpas huaccyana.

OLLANTA Apucuna uyariychis Urcco Huarancca rimascanta Chay saycuy sutinchascanta Sonccoyquichispi happiychis Ccancunamanta llaquispan Caracc Soncco ñini Yncata Samarichun cunan huata Anti-suyu! sispan sispan Chay runacunac ttocyanan Sapan huatan llipillancu Ña canascca ahuaranccu Nanacc chuchucc onccoy manan Chica caru purisccampi Maychicca runan pisipan Maychica Auquin taripan Huañuyñinta ccaiccascampi Ccayta nispan llocsimun Sapa Yncac ñauquinmanta Manan ñinin hinamanta Ñoca cunam phahuamuni Ama pipas llocsisunchu Samaycuchis huasiquipi Noccatac llactayquichispi.

ALL Yncaicu causay huiñaspac Apu unanchacta hoccarey Llautuyquipactac camariy Puca ccahuata utccaypac Yncan paccarin tampuni Yncan paccarin! Yncan paccarin!

URCO HUARANCCA Maquimanta chasquiy Ynca Sayacc churascan llaututa Caru carun Huillcañuta Huillca umuta huacyactinca Hamullancan ppunchau tuta.

ALL Yncan paccarin Ollanta Yncan paccarin! Yncan paccarin! Causapuasun! Causapuasun! Llantuycausun! Llantuycausun! Ssonccontan chaypacc camarin Yayanchis hina uyhuaycausun Churinta hina luluycausun Huac chacunata cuyaycausun Soncco ruranpi hatallihuasan.

OLLANTA Urcco Huarancca Auqui cay Antisuyuta camachiy Caycca chucuy, caycca huachiy Sinchi huaminccatac cay.

ALL Urco Huarancca huaminca Causachun! causachun!

OLLANTA Hancco huayllu: canmi canqui Ashuan yuyac hatun Auqui Ccanmi cunan churahuanqui Huillac Umucc ayllun canqui Cay sipita huamincayman.

HANCO HUAYLLU Huarancca cutin yupaychani Ccapac Ynca rurascayquita. Ccari ccarita ccahuariy Umanmanta saphicama Quiscahuan ppachallisccata Chaynan cana ccari ccari. Maman hayccac ricunchu Huasayquita auccacun? Ayquehuactac Puna-runa Manachahuactac llullu ccachu.

URCO HUARANCCA Uyariychis Anti-cuna Ñan Yncanchis cunanccaña Llapa runam tacyanaña. Huñurañan suyucuna Machu Yncan Ccozcomanta Maccanata camarispa Runantatacc tacurispa Masca huasan quiquinmanta Tucuy Ccozco lloccimuñan Cay huayccoman ñocanchista Sipinanpacc huasinchista Cananiytas aucca munan Manan ppunchay usunanchu Cay Orccocunapi masttariy Ccompi-cunata camariy Manapunin ccasinachu Tamputa paccay llutaychis Huc puncullata haquespa Tucuy Antini cheqquespa Llapa onccopi hatariychis Asca miyuta cutaychis Huachinchista sipirapacc Auccanchista sipirapacc Cay tucuytani utccaychis

OLLANTA Urco Huarancca ccan acllascay Auquicunata ñaupacpac Ayllu Aylluta pusacpac Sayanantari unanchascay Auccanchis manan puñunchu Huc cutipi atipaspacca Cuticunccan tacca tacca. Runacuna ccompisunchu.

URCO HUARANCCA Ñan quimsa chunca huarancca Anticuna cay tampupi Manan ñocachis ucupi Canchu quella canchu hancca. Apu Maruti llocsincca Uillcapampa Anticunahuan Chay ttinqui Queru pataman Chaypim happinca runanta Pacascata huillanaycama Llapan hatun soncco cama Auqui Chara runantatacc Pacancca huac yanaycama Chara munaypim puñuncca Chunca huarancca Antinchis Pacharpi Camayoc ñinchis Huc chuncattatac Ayllunca Yaycumuchun Cozcocuna Upallaspalla Suyusun Tucuy tocllapi cacctinri Lluttasccan puncunchiscuna Huateccaspalla Suyusun Putucunchista phucuna Chay pachañan Orccocuna Chapicunca rumintinri Chuchin urmamuncca rumi Huanccacunan huicupancca Tucuyta chaypin ppampanca Chaymi paicunapac tumi Chaypachan ayqquecunacca Maquinchispi huañunccacu Quespiy attic huaquincuna Tturpuscca ricurinccacu.

ALL Allinmi! Allinmi!

Scene IV
Enter RUMI ÑAHUI, dressed in mourning, with two Attendants.

Quechua

English

Quechua (1871)

Sallocc Rumi! Rumi Ñahui! Yma quencha rumin canqui Ccaccamantan llocsircanqui Sonccoyquim curaca ccahuy! Manachu maquiqui carccan? Chay huayccopi pacasccata Ollantayta ccaroscata Manachu yuyarircanqui Tapara soncco casccanta? Tucuy macanacusccanta? Manachu ccan ttactarcanqui? Hinantimpi llullacuspa Sayucunata ichurcca Payllapipunin tincurccan Qquello cay ccari tucuspa? Chica huarancca runata Cunan ppunchau sipichini Ñocca ñaccayta qquespini Maquinmanta: chay ccanata Ñocaca ccaricha ñispa Uyapura mascarccani Chay huayccoman yaycurccani Ayqquenpunim chaycca ñispa Na suyuy puncumpi caspa Urmamuyta ccallarimun Tucuy ccacca ppucchirimun Huanccacunata huaccyaspa Hinantimpin rumi ñitin Hinantimpin ccacca pacan Ashuan acllascacunatan Chaypi caypi cumpa sipin Yahuarllan tucuy huayccopi Parin llocllan masttaricun Hinantinmi chayta ricun Ñoccapas yahuar pponccopi Pihuantacc tincuyman carccan Mana runan llocsimuctin Mana pipas ricurictin Huancca cuna huarcca huarccan Yma uyahuan tincusacc Yncahuan cunan ccayllampi. Manan canchu caypacc hampi. Risac maytapas ripusac Ñan cunan seccocuymaña Cay huaracahuan ñoccallata Ycha cachus pay camalla Ollantaypas urmaccaña. [Exit.]

Scene V
Enter YMA SUMAC and PITU SALLA.

Quechua

English

Quechua (1871)

Ama chicata puncuman Yma Sumac llocsillaychu Amatacc chaypi suyaychu Mamacunam phiña cunam. Yma Sumac sutiquipas Ancha munacusccay ñaña Hinapitacc pay camaña Huillapunman maypas pipas Acllaman cusita cconam Cay canchapi huesccacuspa Tiyay caypi cusicuspa Pin caymanta pita horcconan Caypin taricunqui ricuy Tucuy yma ccoñiquita Somac ppachata ccorita Caypin tucuy misqui micuy Ynca yahuar acllacuna Llapallanmi munasunqui Tucuyllancu yuyacc cunac Ña muchaspa ña llulluspa Ccasconcupi churasunqui Ccanllatan huayllusunqui Uyayquipi ccahuacuspa Ymatan ashuan munanqui? Huc ñañancu canayquipac Paycunahuan tiyanayquipac Chaytan ccampas unanchanqui Tucuy Auquip yupaychasccan Ynca yahuar acllacaman Yntita ccahuaspa saman Ynticc hallanpac camascan.

YMA SUMAC Pitu Salla, millay cutin Chayllatacc, chayllatatacc Cunahuanqui ñoccaracctacc Rimarisacc chaymi sutin Anchatqan checnipacuni Cay canchata cay huasita Caypi caspa cay ccasita Ppunchau tuta ñacacuni. Cay payacunacc uyanta Ancha aputa ccahuasccani Payllatatacc ricuscani Chay ccuchu tiascaymanta Manan cusi caypi canchu Hueqquen uyancupi caicca Munaiñimpi canman chaicca Manan pipas tianmanchu Ccahuani puriccunata Asicuspan ccuchicuncu Maquincupi apacuncu. Llipipas samincunata Ñoccallachu huisccacusac Mana Mamay casccan raycu? Ccapac ttalla canay raycu Cunanmanta qquesacusacc Huc tutan mana puñuspa Muyanchisman yaycurcani Hinaspan uyarircani Chica chimpi ricucuspa Haccacuyta pis ñacarin Chica llaqui cuyapacuspa Huañullayman ñin ccaparin Hinantintan ccahuarini Chucchaypas chascallicuspa Huacyani mancharicuspa Pipas cay riccuniy ñini. Yapatacmi ccaparimun Yntillay horccohuay-ñispa Ancha cuyayta anchispa Soncco qquehuiyta hiqquiman Chaccayta caytan mascani Mana pita tarinchu Huayallapi chihuin ychu Ñoccari pay huahua cani Sonccoytacc lliquicuspa Ccascoyta saqqueyta munan Yuyarini choypas cunan Mancharinin sipicuspa Hinan caypi Pitu-Salla Llaquillan quiquin quesacun Huiqquellan huiñay sisacun Yachay hinan munay ttalla Amapuni cunanmanta Rimanquichu qquepanayta Checninim cay acllanayta Yaycupuy ari ucuman Pacta paya llocsimunman.

YMA SUMAC Cay ccanchan ñoccapacmi?

[Enter MAMA CCACCA, dressed in white.]

MAMA CCACCA Pitu Salla ñirccanquichu Chay herqqueman cunasccaita?

PITU SALLA Ymaymantam huillani?

MAMA CCACCA Yma ñintacc simiquiman.

PITU SALLA Ancha cuyaitan huaccacun Manapunin uyacunchu Aclla ppachata chasquicuyta.

MAMA CCACCA Manacha anyarircanqui?

PITU SALLA Pachatan ccahuarichini Huaccha cascanta horccospa Ña huamanmanta ccarcospa Chay yuyayta hinan ñini Mana aclla canqui chayca. Millay llaquin ccatisunqui Cay huasipi ñispa laycca.

MAMA CCACCA [To YMA SUMAC:] Munancca, Mama, munancca Cay ppachatan pay chasquircca Mana chairi pay ricuncca Ppasñallan huiñaypac canqui Ymapaccha pay yuyacun Usuri mana yayayocc Huillullu mana mamayocc Chaccay pucac taparacum. Sutinta ñinqui sutinta Chaypacc canqui caycunapi Tucuy pacac accarapi Tucuy milpucc sutintinta. [Exit.]

PITU SALLA Ay, Yma Sumac! Yma Sumac! Pacanmanchas uyayquita Yma percca sapayquita Accoy ñircacc casacc pumacc! [Exeunt.]

Scene VI
Enter RUMI ÑAHUI on one side, and PIQUI CHAQUI'' on the other, looking about very carefully. They see each other.''

Quechua

English

Quechua (1871)

RUMI ÑAHUI Maymantatac Piqui Chaqui Cayman ccancca chayamunqui Huañuytachu masccarcanqui Aucca Ollantayhuan huaqui?

PIQUI CHAQUI Ccoscoruna caspan huichu Llactallaiman hampucuni Chay huayccopi manapuni Yachacuyta atinichu.

RUMI ÑAHUI Ymatan Ollantay ruran?

PIQUI CHAQUI Huk ccaytutan pay cururan.

RUMI ÑAHUI Yma ccaytu? Yma curur?

PIQUI CHAQUI Tapuhuaycca ccoycunaspa Chay pachacca huillascayqui.

RUMI ÑAHUI Huc allin caspita huatanaypacc Quimsatatacc huarcunaypacc.

PIQUI CHAQUI Ama manchachicu huaychu.

RUMI ÑAHUI Utcalla rimariy ari.

PIQUI CHAQUI Ccanpas uyarihuay ari Ñoccacca ñausay apuniu Rimariypas upayapunmi Machulaycca huañupumi Mamaytacca cconccapunmi.

RUMI ÑAHUI Maipin ñinay Ollantaycca?

PIQUI CHAQUI Chusapunaccanmi tataycca Manan pocconchu paccayca Pocchupurccanmi callpayca Sasan chay cuncu llantaycca Ynca uccupin Mancanaycca Ancha carus sallccantaycca.

RUMI ÑAHUI Astahuan phiñachihuascay Ricuy huancunccoyquimantacc.

PIQUI CHAQUI Ollanta? Ccanin sayarin. Ollanta? Pircata hoccarin Ancha huanccacc rumimanta. Hina runacunamanta Yscayta hucman huatarin Hatun runa llocsinanpacc Ymanasccan ccan Yncacri Umpu ancac hina surun Cay ppachayqui ricuy tturun Qquellichacunmi yanari.

RUMI ÑAHUI Manachu Ccosco llactata Ccahuarinqui huaccascacta Pachacutec pampascata Ricullay llapa runata Tucuymi yanata pachan Tucuymi hueqquecta huaccan.

PIQUI CHAQUI Pitac Ynca tiay cuncca Pachacutec rantintani?

RUMI ÑAHUI Thupac Yupanqui sayancca.

PIQUI CHAQUI Pachacutec churillanca Qqueparinccan asccatacmi Cacctacmi huc cunac llancca?

RUMI ÑAHUI Tucuy Cozcon acllan payta Yncari llauttuntan saqquen Champintan saqquen camaqquen Atinchu hucta acllaita Ccanmi ccatihuay utccayta.

PIQUI CHAQUI Apamusac puñunayta. [Exit.]

Scene VII
Enter TUPAC YUPANQUI, the UILLAC UMU, and ÑUSTAS, with attendants.

Quechua

English

Quechua (1871)

TUPAC YNCA YUPANQUI Cunan ppunchaumi Auquicuna Llapata yupaychayquichis Yntiman chasquichiquichis Yntic huarmin caccunan Hinantin suyun cusicun Cay canchaypi ricuspa Sonccoy hinatac yupaspa Ccancunata yuyan ricun.

UILLAC UMU Ccayna ppunchau saya ccosñin Yntic suyun uyancama Chasquincancha Pachacamac Tucuy ccanam sami llocsin Hucllan Ynca tacurirccaN Piscocuna canasccapi Llamacuna rupasccapi Tucuy runan ccahuarinccan Huc ancatan quicharccaicu Ccasconta ccahuaicunapac Sonccomanta recsinapac Chusacllatan tarircaycu Chay ancan Antisuyuyqui Ccasacunmi y chaicuna Chaitan cunan huatupuyqui.

TUPAC YNCA YUPANQUI Cay Antisuyu Huaminccan Chay Ancata quespichirccan Payllatac chincarichirccan Chay chicca runacunata.

RUMI ÑAHUI Ñan Apu Ynca yuyayqui Hunttasccataña yacharccan Chaicca huchaypunin carccan Rumincani cay camayqui Rumin ñittirccan tucuyta Rumihuanmi llocsircani Payhuan macana curcani Chaymi atirccancu suyuita Huc llatan mañacuscayqui Saqquehuascay ñoccallaman Ñoccan risac pucaranman Llaquen ñocca aisamusccayqui.

TUPAC YNCA YUPANQUI Ccampan chaycca ruranayqui Chay sutiquita hoccaripuy Mana chayri cacharipuy Suyuta: hinan camayqui.

UILLAC UMU Pisi ppunchaupin ricunqui Antisuyuta chaquiquipi Hinan tincuni quipuyquipi Utccay utccay rumi tunqui.

[Exeunt.]

Scene VIII
Enter OLLANTA and RUMI ÑAHUI covered in blood.

Quechua

English

Quechua (1871)

RUMI ÑAHUI Huarancca cutin muchani Ccapac Ynca maquiquita Cuyapayay huac chayquita Chaqui quipitaccami cani.

OLLANTA Pin canqui cayman purirei? Pin chay hinata rurasunqui? Maiñecmanta musphamunqui Chica usupa chica quiri.

RUMI ÑAHUI Anchatan can recsihuanqui Rumin cani chay ccormani Chaquiquiman chaymi urmani Ccan Yncan horccarihuanqui!

OLLANTA Sayarimui cay ricnayman Pin chainata rurasunqui Pin cayman pusamusunqui Cay tampu llacta casccayman Mosoc ppachata apamuy Munasccaimi cay Auquicca? Ymanasccan sapayquicca Manan canchu ccanpac huañuy.

RUMI ÑAHUI Mosocc Yncan chay Cozcopi Tupac Yupanqui tiyaicun Caymi tucuyllata raycun Causac yahuar phosoccopi Hinantintiña ccorospa Manan sonccon tiyaycunchu Tucuy ñucchun puca sunchu Tucuyta sipin mosccospa. Carccani: ychas yuyanqui Chayta yachaspan Yupanqui Huac yahuar paypa camanmi Chay caracc soncco caiñimpi Cayta ruray, cayta camay Ñan ricunqui mama yayay Caynam quirihuan huasinpi.

OLLANTA Ama llaquichu Rumi Ñocca cunam hampisccayqui Ccantatacmi cahuascayqui Ynti huatana ppunchaupi Cay tampupi hatun raymi Chaypacha ccochucunaymi Tucuypas ccochucamusun Pucarapi hayllimusun.

RUMI ÑAHUI Quimsa ppunchau raymi cachun Cusicuypas tacsa canman Chaypacc ichas alliyaiman Soncconco chaypac rimachun.

OLLANTA Hinan cancca, quimsa tuta Hatun Yntita huatasun Cusipi tucuy tiasun Huisccasunchis cay tamputa.

RUMI ÑAHUI Huarmicunatan cunana Paycunac tatanmi cancca Paycunan caypi samancca Huarmi ccasccanta apana.

=Act III=

Scene I
Enter IMA SUMAQ and PITU SALLA, from opposite sides.

Quechua

English

Quechua (1871)

YMA SUMAC Munacusccay Pitu Salla Haycac caman pacahuanqui Chay simita? Ricuy Salla Cay sonccoytan patmihuanqui Caina hueqquehuan camalla Cayta upallahuaspayqui Pithuiscanin huchaymanta Picha llaquin caiñeccmanta. Ama pacahuaichu urpi Pitac phutin pitac huaccan Cay chiuñic muya ucupi? Huillayculla huayna urpi. Mainiccpitac paita pacan Cay chica sumac suturpi? Ñihuay pitac payta huarccan Ñoccaman ricurimanta Ñoccahuan rimaycunata.

PITU SALLA Yma Sumac huillasscayqui Hucllata ccanmi ichacca Ymatapas ricuspayqui Pacaycunqui rumi ccacca Ñan ccantacc ricuscayqui Ancha llaquitan ricunqui Milluy cutin y phuyunqui.

YMA SUMAC Manan piman huillasacchu Yma haycata ricuspapas Amapuni pacahuaychu Millpusacmi tucuytapas.

PITU SALLA Cay muyapin ccacca puncu Cayllallapi suyacuhuay Llipi Mama puñuchunca Ñan tutaña tiaycuscay. [Exit.]

YMA SUMAC Ymaymantan yuyascan Cay sonccoy huatupacuspa Ricullayman pis huaccascan Cay penccapi hiquicuspa.

Scene II
Enter PITU SALLA, with a light, a cup of water, and a small covered vase.

Quechua

English

Quechua (1871)

PITU SALLA Hatarei cunan ccatahuay Cay canchata pacaycuspa.

Caymi Ñusta mascascayqui Ñachu sonccoyqui taninña?

YMA SUMAC Ay ñaña, ymatan ricuni! Ayatachu pacanccanqui? [Faints.]

PITU SALLA Ymatac caycca ñoccapac Yma Sumac urpillay! Cutinpuay cunanllapac Hampuy, hampuy, Sicllallay.

Ama ñaña manchariychu Manan ayachu huc huaccha Ñustan caypi llaquipacha.

YMA SUMAC Causanrachu cay huarmicca?

PITU SALLA Asuycamuy yanapahuay Causanracmi ricuy ccahuay Hay huarihuay cay unuta Mattiy cuytacc chay puncuta.

Sumac Ñusta ymananmi Caycca unu, caycca micuy Asllatahuan tiyaricuy Cunallunmi yayamuni.

YMA SUMAC Pillan canqui sumac urpi Asllatapas micunihuac Ychas chayhuan causarihuac.

CUSI COYLLUR Yma ashuatan munascani Chica ascca huatamanta Huc huahuata hahuamanta Yaycumucta ricuscani.

YMA SUMAC Ay Ñustallay sumac halla Sumac chayña ccoriquitu Ymapitac can camalla Hucharcanqui urpita? Ymanasca chica calla Ymanasca canca pitu Cay huañuyhuan pittuiscanqui Puytucc puncupiña canqui?

CUSI COYLLUR Sumac huahua, munay ruru, Ñoccaca huc huarmin cani Cay puytupi panti muru: Ñoccan casaracurcani Huc ñaui ruruta hina Payri concca huarccan phiña Manan yacharcanchu Ynca Payhuan huatasca casccayta Hinapi Ollantay manactinca Phiñacuspa ccarccon paita Ñoccatari ripuctinca Camachin caypi canaita, Nanac huatan caypi cani Ricuy ymaynas causani Mana ricunichu pita Cay yana huatay huasipi Mana ñoccapas samita Tarinchu cay misquipi Suyacunin chunca mitta Huañunayta cay sipipi Cay quellay huascahuan huatascca Tucuypatac ni cconccasca Canri pitac canqui lulu Chica huarma chica llullu?

YMA SUMAC Ñoccapas ccanta ccatiqui Phuticuspa huaccacuspa Ususcanin cay huasipi Sonccoimi ccanta ricuspa Ccasucun cay ccascollaypi Manan mamay yayaicanchu Manan pipas riccsihuanchu.

CUSI COYLLUR Haica huatayocmi canqui?

YMA SUMAC Millay huatayoccha cani Cay huasita chiccnicuspa Hinapaccmi yupasccani Mana caypi yachacuspa.

PITU SALLA Huc chunca hinacha huatan Hinatan ñocca yupani.

CUSI COYLLUR Yman ccampa sutinquicca?

YMA SUMAC Yma Sumac sutei carccan Chaypas suteitan pactarccan.

CUSI COYLLUR Ay huahua! Ay urpillay! Cay ccascoyman asuycamuy Ccanmi canqui samillay Ñoccacc huahuay, hamuy, hamuy, Cusiy cachun millay, millay, Chay sutitan churancayqui. [Embraces YMA SUMAC.]

YMA SUMAC Mamay! ymatan ruranqui Ama ari saqque huaychu Recsicuyqui llaquiypacchu Usucpacchu saqquehuanqui Pimanatacc cutirisac Cutinipuyari ñahuiyman Hampuy ari cay maquiyman.

PITU SALLA Ama ccapariychu ama Ñoccapactac llaqui canman Hacu puriy paccta uyaman Mama cuna sapan cama.

YMA SUMAC Asllatahuan muchuriscay Cay aucca huatay huasita Horccoscayquin qquepariscay Cay pisi ppunchau ccasita Munacuc sonccoypi miui.

Scene III
Enter TUPAC YUPANQUI and UILLAC UMA.

Quechua

English

Quechua (1871)

TUPAC YNCA YUPANQUI Hatun Auqui! Uillac Umu! Manachu canca yachanqui Ymatapas Rumimanta?

UILLAC UMA Llocsinicañin hanacta Huillcañuta sacsacama Chaypin ricuni ascama Huatasccata runacunata Antipunin chaycunaca Ñas atisca llapallancu Ñas ccosñiscan ahuarancu Ñas rupasccan tucuy ccacca.

TUPAC YNCA YUPANQUI Ollantayta happincuchus? Ycha quispin chay runacca?

UILLAC UMA Chay rauraypin chay Ollantay Ñan raurascca llipillanta

TUPAC YNCA YUPANQUI Yntin yanapahuasunchis Paypa yahuarñinmi cani Paycunatan ttustusunchis Chaypacmi caypi sayani.

Scene IV
Enter a CHASQUI with a quipu.

Quechua

English

Quechua (1871)

CHASQUI Rumi Ñahuin cachamuhuan Cay quipuhuan ñacca paccar.

TUPAC YNCA YUPANQUI Ccan ricuy, ymatas ñin.

UILLAC UMA Cay quipupin can quillinsa Ñan Ollantay rupasccaña Cay quiputacmi quimsa Pisca quipu huatasccaña Ñan Antisuyu happisca Ñan Ynca maquiquipiñas Chaymi huatacun cay pisca Yscay piscan tucuy piñas.

TUPAC YNCA YUPANQUI Ccancca chaypichu carccanqui Ymatatacc rurarcanqui?

CHASQUI Ccapacc Ynca! Ynti huahuay! Caycca ñaupacc apamuni Caycunata tactay chahuay Yahuarñinta upyaypuni.

TUPAC YNCA YUPANQUI Cunancaiquichu manachu Sayuntin runacunata Umapuni llocllancachu Runa yahuar paycunata Cuyanim llaquinim ñispa?

CHASQUI Manan Yaya hichaycuchu Auccanchispa yahuarñinta Tutan happaycu llipinta Callpan ashuan pupas puchu.

TUPAC YNCA YUPANQUI Chaypin ñoccapascarcani Suyunchishuan cuscapuni Tinqui Querupin puñuni Chaypitac pacacurcani Suyuntin Yanahuarapi Chaypin huayccu anchallatan Pacanapac chapran ccatan Hinantinta chay huasipi Quimsa ppunchau, quimsa tuta Chay huayccupi pacacuni. Yarccaita chiri chucchuta Rumi Ñahuin hamun chayman Hinapin llapata cunan Ccaya tutaman hamunqui Ñispa cutin sayananman Hatun Raymin chay tampupi Llapa llapan machacuncca Hinaman llapa hamunca Cozco-suyu tuta ucupi Chaypi ñispan cuticapun Ñoccaycuna sayascaycu Chay tutata llapallaycu Hin ppunchay taripacun Ynti huatana ppunchaupi Ollantacca ccochucuscca Payhuan cusca manchacuscca Hinantin runapas chaypi Ña quimsa ppunchau ticraspa Chaupi tutan hatariycu Hahuanta mana rimaspa Tampumanmi yaycun llapa Runayqui mana ccahuaspa Hinapin tarin toc llaspa Llapata ccarac Yllapa Tucuyñincun y manchascca Hinata llipi llucuscca Hinatac ricchan huatascca Ollantatan mascariyca Ñan paytapas llucuscaña Rumi Ñahui y casccaña Uncu paypac hinan tariycu Urco Huarancapas chaypin Ancha llaquisca qqueparin Huascapi piñastan hapin Hinan Ynca pusamunca Ollantata suyuntinta Hanco Huaylluta huanmintinta Llapa llantan atimuncu Chunca huaranca hinacha Huatascca Antiquicuna Ccatimumcun huarmicuna Huaccacuspa llaquipacha.

TUPAC YNCA YUPANQUI Checantan can ricurcanqui Uillcañuta putuyquipi.

Scene V
''Drums, pipes, and flutes within. Enter RUMI ÑAHUI, without his mantle.''

Quechua

English

Quechua (1871)

RUMI ÑAHUI Huarancca cutin muchani Ccapac Ynca, chaquiquita Uyarihuay chay simita Maquiquipin pucarani.

TUPAC YNCA YUPANQUI Hatarimuy ccani huarancca Cay maquiyman ancha cusi Ancha huichata cusi cusi Chay unuta llicaptincca Llicampitac hapimunqui.

RUMI ÑAHUI Rumihuanmi chay auccacca Sipircan Auquicunata Chay millay runacunata Rumitaccmi paypac ccacca Ñoccan Rumi paypac cani Llapatañan huicupani.

TUPAC YNCA YUPANQUI Yahuarcca hichucurcanchu?

RUMI ÑAHUI Manan Ynca mana puniu Hunttanin cunasccayquita Huatamunin Antiquita Orccon rauran, orccon rauran.

TUPAC YNCA YUPANQUI Maipitac chay auccacuna?

RUMI ÑAHUI Purunpin tucuy suyancu Ccarac huc huañuyta sipipi Ccoparispan llipi llipi Huañunanta munascancu Huarmincunan uma cama Huahuancupac ususcanmi Tucuynincu huaccascanmi Chaymi ttanichina cama.

TUPAC YNCA YUPANQUI Hinan cancca hinapuni Tucuy churin huaccha usurin Tucuyñincun y ccolloncca Chayhuan Cuzcochin capuncca, Chay auccacunata pusamuy!

Scene VI
They bring forth OLLANTA, URCO HUARANCCA, and ANCO HUALLU.

Quechua

English

Quechua (1871)

TUPAC YNCA YUPANQUI Ñahuinta quichay chaycunata Ollantay maypin carcanqui? Maypin canqui Urco Huarancca? Cunanmi ticrasca canca.

They bring forth PIQUI CHAQUI as a prisoner.

TUPAC YNCA YUPANQUI Pitan horcco munqui chaypi?

PIQUI CHAQUI Chay yuncapin ancha piquin Chaymi runata quirichan Unu ccoñi chayta pichan Chayllatan ñoccapacca sipui.

TUPAC YNCA YUPANQUI Anco Huallu, ñihuay ñihuay Ymaraycan chincarcanqui? Ymatan niy tanircanqui. Ollantayhuan? rumanihuay. Manachu Ynca yayaypas Ccanta yupaycharccasurqui? Manachuccan tarircanqui? Paymanta yma haycatapas? Simiquin munayñin carccan Ashuan mañac ashuatacmi Mañasccayquita hunttaccmi Ymatapas runacctacmi Ymatan ccampac pacarccan? Rimariychis auccacuna Ollantay ñai! ñai Urco Huarancca.

OLLANTA Ama tapuhuaychu Yaya Huchaycun tucuypi phocchin.

TUPAC YNCA YUPANQUI Acllacuychis qquiriquita Uillac Umu ccan rimariy.

UILLAC UMA Ñoccata ancha cuyactan Ynti sonccota ccohuarcan.

TUPAC YNCA YUPANQUI Rumi ccan ñatac rimariy.

RUMI ÑAHUI Hatun huchaman chayayñincca Quiri huañuypunin carccan Chaymi runatacca harcan Ashuan huchamanta Ynca. Ttahua tacarpupi huatachun Sapa sapata cunallan Hunatau tucuy llapallan Huarmancuna y ttactachun Tucuy huallahusantapas Hinantin runa huachichun Yahuarñincupi macchichun Yayancuc huañuscantari.

PIQUI CHAQUI Hinanmanta chaymantari? Tucuy Anti ppunchaucachun Runata ruphananpaccri Uturuncu llana cachun.

[Lamentation within.]

RUMI ÑAHUI Upallay runa! Rumitan checcocuscani Rumi sonccon cutiscani.

TUPAC YNCA YUPANQUI Uyarinquichischu ccancuna Tacarpu camariscata Chayman pusay caycunata Anccataca sipiy chisña.

RUMI ÑAHUI Aysay chayta huallahuisa Ccasonaman quinsantinta Ricachun tucuy llipinta Ccasuscata: aysay! aysay!

TUPAC YNCA YUPANQUI Pascaychis chay huatascata Hatarimuy cay ñauquiyman Quespinquin huañuyniquita Cunan phahuay luychu quita Ñan urmanqui cay chaquiyman Cunanmi tecsi yachancca. Sonccoypi llampu cascanta Hoccariscayquin y canta Pachacutec chunca huarancca Canmi carcanqui huaminca Antisuyu camachicuc Y ccantacmi cunan ricuy Ñoccac munaymiy captincca Antisuyuta camachiy Huaminccay capuy huiñaypac Cay chucuta apay runaypac Campactacmi y cay huachay Can Uillac Umu churapuy Mosocmauta unan chata Hoccaripuay cay huacchata Huañuscatari huacyapuy.

UILLAC UMA Ollanta recsiyta yachay Ccapac Yupanqui callpanta Payta ccatiy cunanmanta Cuyasccantari unanchay.

Caypin callpa tucuy yachay Chaytan cunan mattiycuyqui Chay champi Yncaccmi yachay.

OLLANTA Hueqqueyhuanmi ccasparisacc Cay cuyascayqui champita Yanancani pachac mitta Pitan can hinata tarisac! Cay sonccoytan chasqui chiqui Usutayquipi pumaypacc Cunanmanta huananaypacc Tucuy callpaymi simiqui.

TUPAC YNCA YUPANQUI Urco Huaranca hamuy ccanri Ollantan camarccasunqui Huc chucuta ñoccamanri Huc phiñayta chaytahuanpas Ccanmi Antipi qqueparinqui Canmi cunan puririnqui Llullaycucc auccatahuanpas Cay chucutan cunnan ccoyqui Huaminccayñan ccampas canqui Huañuymantan ccanta horccoyqui Cuyascayta yupascanqui.

URCO HUARANCCA Millay cutin yupaychayqui Ccapac Yupanqui ccantapas Cay chucunta huachintapas Muchaycuni ñocca quitan Llantayquiman haupullayqui.

UILLAC UMA Huaminccantan rurasunqui Ccapac Yupanqui ccantapas Cay chucunta huachintapas Ccari cay ccan musucc tunqui.

RUMI ÑAHUI Yscay ñachu ccanca Ynca Antisuyupi huamincca Puma pacchu cancca mirca Yuncapi ancca matinca!

TUPAC YNCA YUPANQUI Manan Rumi yscaychu canca Urcu Huarancca camachincca Antisuyuta chay captincca Ollanta Cozcopi canca Yncarantin qqueparinan Arpayñiypi tiyaycuspa Cozcota camachicuspa Hinan caypi sayarinan.

OLLANTA Anchatan Yncay hoccarinqui Cay llatan yancca runata Causacuy huarancca huata Chucchuctan cano achinqui Ñoccatan hayhuaninchinqui Suchutan sayanichinqui Urmacctan hattani chinqui Uscatan Ccapacyachinqui Nausatan ccahuarichinqui Huañuctan causanichinqui Cconmactatac tac yachinqui.

[Throws himself at the feet of the YNCA.]

TUPAC YNCA YUPANQUI Hatun llaututa horccomuy Qquellu umachata churaspa Uillac Umu can utcaspa Hatun champitahuan ccomuy Ynca rantin cayca ñispa Tucuyta cunan huillariy Ccanri Ollanta qquepariy Ynca ranti paccarispa Ccollasuyumanmi risac Cay quilla ucupa chaypacmi Camarinay chay huantacmi Ashuan cusi puririsac Ña arphaypi tiasccata Ollantata haqquecuspa.

OLLANTA Ashuantan munayman ccanhuan Chayantaman tucuy imamanpas Puriyta yachanquim campas Cunchi cari cascay tahuan Manan Cuzco huac yahuarchu Cañariquin ñocca casac Ñocapuni ñaupas casac Ama caypi qquepaymanchu.

TUPAC YNCA YUPANQUI Huarmita chasquiy ña ari Chayhuan cusi camay canqui Chayhuan ccasi samascanqui Pitapas acllacuy ari.

OLLANTA Ñan auqui huarmiyoc cani Ñocca qquencha yanayquicca.

TUPAC YNCA YUPANQUI Manatacmi ricsinichu Ricsichihuay huarmiquita Yupaychasac yanayquita Ñoccamanta pacahuanquichu.

OLLANTA Cay Cozcopin chincarircan Chay huayllucuscay urpillaica Huc ppunchaullas pituy paicca Huc pitaccmi phahuarinccan Muspha musphan mascarcani Hinantinta tapucuspa Allpa pumis millpupuspa Chincachihuan hinan cani!

TUPAC YNCA YUPANQUI Ama Ollanta llaquicuychu Chaypas cachun y ymapas Ccamascayta hunttay campas Ama qquepaman cutiychu Uillac Umu ñisccayta ruray.

UILLAC UMA Hinantin suyu yachaychis Ollantaymi Yncacc rantim.

ALL Ollantaymi Ynca ranti.

RUMI ÑAHUI Cusuysiquin samiquita Auqui Ollantay Ynca ranti. Cusicuchun tucuy Anti Hampuchuntac tucuy quita.

They seat OLLANTA on the tiana, opposite the YNCA.

[Voices within] Harcay! Harcay! Ccarcoy! Ccarcoy! Chay huarmata, ccarcoy!

YMA SUMAC [within] Cusi ppunchau casccan raycu Ashuan munasccayqui raycu Saqquehuachis yaycuycusac Yncallahuan rimaycusac! Amapuni harcahuaychu Puncumanta ccarcu huaychu Ricuy huañurcollasacmi Ricuychis sipicusacmi.

TUPAC YNCA YUPANQUI Yma chachun huahuapi?

ATTENDANT Huc huarman huaccaspa hamun Yncahuan rimaytan munan.

TUPAC YNCA YUPANQUI Haqquiy. Pusay camuy.

Scene VII
Enter YMA SUMAC, weeping, with her hair dishevelled.

Quechua

English

Quechua (1871)

YMA SUMAC Mayquellanmi Yncallayca Chaquinman ullpuycunaypacc?

UILLAC UMA Caycca paymi Yncallayca Ymananmi sumac huarma?

YMA SUMAC Yncallay, Yayaymi canqui Causachihuay huarmayquita! Hay huanihuay maquiquita Ynticc huahuay ñinmi canqui Mamallaymi huañuccaña Huc aucca ccaccan mattiscan Sulluncunapun sipiscan Yahuarñinpin ccaspascaña.

TUPAC YNCA YUPANQUI Pin chay aucca utcay sacyariy Ollantay ricuy ccan ari.

OLLANTA Hacu, huarma, utccay pusahuay Pin mamayquita sipiscan.

YMA SUMAC Amapuni ccancca riychu Yncaypuni ricumuchun Paytac payta recsimuchun manan ccanta resiquichu Utccay Ynca sayarillay Paccta mamayta tariyman Huañusccata y happinman Chalatanta y uyarihuay.

UILLAC UMA Sapa Ynca manmi caman Llaquiscata mascasoncca Ccampacca pitacc pacancca Quipichacta hacu ccanhuan?

TUPAC YNCA YUPANQUI Maypin quirin mamayquita?

YMA SUMAC Cay cuchullapi, cay huasillapi.

TUPAC YNCA YUPANQUI Hacu ccatihuaypas huaquin Chica cusipi casccaptiy Cay huarma sonccoyta ppaquin.

YMA SUMAC shows him the door of the prison.

YMA SUMAC Caypin Yayay Mamallaycca Caypipunin huañuñacha.

OLLANTA Aclla huasitaccmi caycca Ychachu pantanqui huarma?

YMA SUMAC Cay huasipin urpillayca Ñaccarin chunca huataña.

OLLANTA Quichariy cay puncuta Sapa Yncanchismi hamun.

Scene VIII
Enter PITU SALLA'', who opens the door. All enter.''

Quechua

English

Quechua (1871)

YMA SUMAC Pitu Salla, ñañallay Causancacchu mamallayca? Hacu uccuman Yncallay Cay puncuta quicharichun.

TUPAC YNCA YUPANQUI Yma puncun caypi can?

YMA SUMAC Puncun caypi yayallay! Pitu Salla, cay puncuta Yncanchispac quicharipuy.

Enter MAMA CCACCA, who kisses the YNCA's hand.

MAMA CCACCA Mosccoypichu, suttinpichu? Yncayta caypi ricuni?

TUPAC YNCA YUPANQUI Cay puncuta quichay.

The prison door is opened. CUSI COYLLUR is discovered senseless.

YMA SUMAC Ay Mamallay! huattorcanmi Cay sonccoy camta tariyta Huañusccata y uyayquita Chintañan mancharccani Pitu Salla as unuta Apamuy pacta mamay Cutinpunman causiñinman.

TUPAC YNCA YUPANQUI Yma utcu ccacan caycca? Pin cay huarmi yman chaccay Quellay huasca huanquin chayta? Pi auccan chacnarccan payta Maypin Yncac soncconpicca Cay ccaraihuacca camasccan. Mama Ccacca hamuy canman\ Pin cay hamun, caicca yman Layccasccachu paccarircan Cay huaccha huarmicca caypi?

MAMA CCACCA Yayayquin camachicurcan Munaysapacc huananampac.

TUPAC YNCA YUPANQUI Llocsiy, llocsiy, Mama Ccaccan Pusay chay uturuncuta Chay puma, chay amaruta, Ama haycacc ricunayman. Ay qquechiychis chay auccata Tunichiychis chay pirccata Ticraychis rumi ccaccata Huicchuychis phunun auccata Mana ruracc mitccananman Pinchay payata yuyanman Causac huarmi masinta Sipiscascca huahuantinta.

They bring some water and sprinkle it over CUSI COYLLUR, who comes to.

CUSI COYLLUR Maypin cani, pin caycuna? Yma Sumac huahuallay Asuycamuy urpillay. Hayccaccmantan runacuna Riccunimun cay ccayllaypi Ricchay ñinchu ñahuillaypi? Llautuchu runa ric chahuan Ycha phuyuchu quinpahuan? Ccanchaytanachu ricuni Causaymanchu cutinmuni. [Begins to faint, is restored with water.]

YMA SUMAC Ama Mamay manchariychu Sapa Yncan cayman hamun Ccapacc Yupanqui chayamun Rimariy ama puñuychu.

TUPAC YNCA YUPANQUI Sonccoymi ccasocun caña Cay llaquita ccahuarispa Ñihuay huarmi samarispa Pin canqui? Ñiy huc camaña Yman sutin chay mamayquic?

YMA SUMAC Huaccha cuyac. Ccapac Ynca Chay huascataracc pascachiy Cay huañusccata causachiy!

UILLAC UMA Ñoccan chaytacc pascanay Ñaccaricta yanapanay.

OLLANTA Yma sutin mamayquicca?

YMA SUMAC Cusi Ccoyllur sutincca.

TUPAC YNCA YUPANQUI Ñan ricunqui pantasccatu Chay sutinta, pampasccata Maypis capunpas samincca

OLLANTA Ay Ccapac Ynca Yupanqui Chay Ñustan ñoccac huarmiycca. [Prostrates himself before the YNCA.]

TUPAC YNCA YUPANQUI Mosccoymanmi ricchapuan Cay tariscusccay samiycca Cay Cusi Coyllur huarmiycca Pañaymi hina capuan Cusi Coyllur panallay Cusi Coyllur urpillay Hampuy cutimpuy Ric nayquipi chasquipuay Turayquin taricapuyqui Ccasccoymi cascan chimpayqui Teccsinpi tinayquipacc. Cusiña causanayquipac. [Embraces her, seats her at his side.]

CUSI COYLLUR Ay turallay! ñas yachanqui Hayccan ñaccanicusccayta Ascca huanusccayta Ccan puritacc cunan canqui Cay piñasta quespichicca Cay ppanpascca haspichicca.

TUPAC YNCA YUPANQUI Pin cay cullcu chic puticc Pin cayman churarccan cayta Yma huchan payta aysayta Atiparccan cayman uticc? Canchu soncco ccahuanapac Cay chica sinchi llaquita Picha huacharccan cay huarmita Payhuan cusca huañunapacc Chay uyan ccampamanasca Chay sumac simi phasquiscca Uya ccaccllan yanccayascca Senccallampas chiri asccu Ric chayñillanpas ayacc na Cuncallapas chaca raccna.

OLLANTA Cusi Ccoyllur y ccantaracc Chincachircayqui ñaupacta Cunantac ñocca causaccta Yayahuanqui sipiytaracc Yscayñinchisña huañusun Huanullasac sapay huaychu Cay sonccoymi sapan usun Cusi Ccoyllur maytacc cusi? Maytacc chay Ccoyllur ñahuyqui? Maypitacc chay samayñiqui Ccanchu chay ñacascca ususi?

CUSI COYLLUR Ay Ollantay, chunca huatan Caracc miyu raquihuanchis Cunantacc huñupuhuanchis Huc causayman hinan huatan Llaqui cusita Yupanqui Causachuntacc Ccapac Ynca Ccanri huc causay cactincca Ascan huatatan Yupanqui.

UILLAC UMA Musuc ppachata apamuy Ñustanchista pachanapac. [All embrace one another.]

TUPAC YNCA YUPANQUI Ollantay caycca huarmiyqui Caytaccmi chay ususiyqui Hunucuychis musucmanta Yupay chacuy cunanmanta Ccanri hamuy, Yma Sumac Cay ccasccoyman sumac urpi Huanquicuscay cay cururpi Ccanmi canqui Ccoyllur chuma.

OLLANTA Ccanmi canqui achihuaycu Ccan auqui maquiquiman Tucuy phuti ñanta pantan Ccan llapata saminchahuaycu.

YNCA YUPANQUI Chicallata phuticuychis Samaniychisña samipi Ñan huarmiyqui maquiquipi Cusillaña causa aychis.

They play huancars, pincullus, purutus, and other music.